6 โครงการในอนาคต

6.1 บัตรเครดิตสำหรับกลุ่มลูกค้าโดยเฉพาะ

บัตรเครดิตที่บริษัทฯ
วางแผนจะพัฒนาเป็นบัตรเครดิตประเภทที่มีการออกแบบการบริการที่ตรงตามความต้องการของกลุ่มผู้ถือบัตรในแต่ละกลุ่มโดยเฉพาะ
เช่น บริษัทฯ วางแผนที่จะให้บริการบัตรเครดิตสำหรับคนรักรถ (Auto Card)
และบัตรเครดิตสำหรับครอบครัว (Family Card) ภายในปี 2546
ซึ่งผู้ถือบัตรเครดิตเหล่านี้จะได้รับส่วนลดจากร้านค้าที่ร่วมรายการเมื่อชำระค่าสินค้าและบริการ
โดยบริษัทฯ จะมีการกำหนดอัตราดอกเบี้ยและค่าธรรมเนียมที่เหมาะกับกลุ่มผู้ถือบัตรกลุ่มนั้นๆ

การออกบัตรเครดิตประเภทนี้จะช่วยให้การเจาะตลาดแต่ละกลุ่มลูกค้าเป้าหมายมีประสิทธิภาพมากขึ้น
โดยไม่เสีย ภาพลักษณ์ของบริษัทฯ โดยรวม นอกจากนี้
ยังทำให้การบริหารความเสี่ยง00มีประสิทธิภาพมากขึ้น
เนื่องจากสามารถกำหนดลักษณะการบริการและรายได้ที่เหมาะสมกับความเสี่ยงของแต่ละกลุ่มได้ชัดเจนมากขึ้น

ในการพัฒนาและเตรียมความพร้อมสำหรับการให้บริการประเภทนี้ บริษัทฯ
สามารถอาศัยระบบเครือข่าย และระบบการปฏิบัติงานต่างๆ
รวมถึงฐานข้อมูลของผู้ถือบัตรของบริษัทฯ ในขณะนี้ได้ นอกจากนี้ เครื่องมือทางด้าน Data Mining
ที่บริษัทฯ กำลังพัฒนาอยู่ก็จะช่วยให้บริษัทฯ
สามารถออกแบบบริการบัตรเครดิตที่ตรงกับความต้องการของผู้ถือบัตรเฉพาะกลุ่มได้มากขึ้น

6.2 สินเชื่อส่วนบุคคล (Personal Loan) และสินเชื่อเพื่อการซื้อเงินผ่อน (Asset Financing)

KTC มีแผนที่จะขยายธุรกิจจากขณะนี้ที่ให้บริการทางด้านบัตรเครดิตเป็นหลัก
มาเป็นการให้บริการทางด้านสินเชื่อเพื่อ ผู้บริโภค (Consumer Finance) ด้วย โดย KTC
มีแผนที่จะให้บริการสินเชื่อส่วนบุคคล (Personal Loan) และสินเชื่อเพื่อการซื้อเงินผ่อน (Asset
Financing) ในขั้นการวางแผนการให้บริการทั้ง 2 อย่างนี้ บริษัทฯ ได้ว่าจ้าง บริษัท เดอะ
บอสตัน คอนซัลติ้ง กรุ๊ป (ประเทศไทย) จำกัด เป็นผู้ทำการศึกษาและวางแผนกลยุทธ์ให้กับบริษัทฯ
ซึ่งบริษัทฯ คาดว่าเมื่อได้รับการอนุมัติจากหน่วยงานที่เกี่ยวข้องแล้ว บริษัทฯ
จะสามารถเริ่มให้บริการสินเชื่อส่วนบุคคลได้ในปี 2546 และสินเชื่อเพื่อการซื้อเงินผ่อนได้ในปี
2547

การให้สินเชื่อส่วนบุคคลเป็นการให้สินเชื่อเพื่อการใช้จ่ายส่วนบุคคล
โดยให้เงินสินเชื่อทั้งจำนวนในคราวเดียว และมีกำหนดการผ่อนชำระคืนที่แน่นอน
ส่วนการให้สินเชื่อเพื่อการซื้อเงินผ่อนนั้น เป็นการให้สินเชื่อสำหรับการซื้อสินค้า โดยบริษัทฯ
จะชำระค่าสินค้าและบริการให้ร้านค้าก่อน จากนั้น จึงเรียกเก็บหนี้จากลูกค้าต่อไป

ในขณะนี้ KTC กำลังอยู่ในช่วงเตรียมการ และพัฒนาระบบต่างๆ ที่จำเป็นต่อการให้บริการดังกล่าว
อย่างไรก็ตาม ทักษะความชำนาญ และความรู้ความเข้าใจที่บริษัทฯมีอยู่ในขณะนี้ในหลายๆ
ด้านสามารถนำมาปรับใช้กับการให้บริการสินเชื่อส่วนบุคคลและสินเชื่อเพื่อการซื้อเงินผ่อนได้
ไม่ว่าจะเป็นด้านการกำหนดและอนุมัติวงเงินที่เหมาะสม ด้านการติดตามหนี้และ
เครือข่ายการให้บริการผ่านสาขาธนาคารกรุงไทยกว่า 600 สาขาทั่วประเทศ
ซึ่งจุดนี้ทำให้เกิดความสะดวกกับกลุ่มลูกค้า เป้าหมายอย่างมาก
โดยเฉพาะเมื่อเทียบกับผู้ให้บริการที่ไม่ใช่ธนาคารพาณิชย์ในประเทศ

นอกจากการใช้ประโยชน์จากเครือข่ายการให้บริการและความชำนาญที่มีอยู่แล้ว KTC
ยังสามารถใช้ประโยชน์จาก ฐานผู้ถือบัตรเดิมของ KTC ซึ่งเป็นกลุ่มลูกค้าที่ KTC รู้จัก
และเข้าใจดีอยู่แล้ว ทั้งนี้ KTC
น่าจะสามารถนำความเข้าใจนี้ไปปรับใช้ในการให้บริการกลุ่มลูกค้าเป้าหมายธุรกิจสินเชื่อเพื่อผู้บริโภค
(Consumer Finance) ได้ เพื่อให้สามารถเสนอบริการที่ตรงกับ ความต้องการของลูกค้ามากขึ้น
และยังสามารถให้บริการใหม่ๆ นี้ ร่วมไปกับบริการเดิมได้ (Cross Sales) ซึ่งจะเป็นการช่วย
ลดโอกาสที่ลูกค้าจะหันไปใช้บริการของผู้ประกอบการรายอื่น
จึงนับเป็นการสร้างความจงรักภักดีที่มีต่อผลิตภัณฑ์ (Brand Loyalty) ให้กับ KTC ทางหนึ่งด้วย

อย่างไรก็ตาม การให้บริการสินเชื่อส่วนบุคคลและสินเชื่อเพื่อการซื้อเงินผ่อน
ก็มีลักษณะการดำเนินงานบางอย่างที่ แตกต่างจากการให้สินเชื่อบัตรเครดิต เช่น
ทางด้านระบบและขั้นตอนการปฏิบัติงาน ทางด้านโครงสร้างองค์กร ฯลฯ ซึ่งในขณะนี้ KTC
กำลังอยู่ในช่วงดำเนินการเตรียมการในด้านต่างๆ เช่น ทางด้านระบบสารสนเทศ KTC
ก็ได้ศึกษาความเป็นไปได้ของ
การติดตั้งระบบสารสนเทศที่สามารถรองรับการดำเนินงานที่เกี่ยวกับสินเชื่อเพื่อผู้บริโภค
(Consumer Finance) ได้ทั้งหมดในระบบเดียวกัน
ขั้นตอนนี้จำเป็นต้องใช้เวลาในการติดตั้งและทดลองระบบ
เพี่อให้แน่ใจถึงความน่าเชื่อถือและความถูกต้องของระบบ ซึ่ง KTC
เชื่อว่าจะเป็นประโยชน์อย่างมากต่อการดำเนินงานของ KTC ต่อไป

6.3 การพัฒนาบริการบัตร Trade Card และบัตรอื่นๆ

ในขณะนี้บริษัทฯ
กำลังอยู่ในช่วงการศึกษาความเป็นไปได้ในการให้บริการในฐานะตัวกลางการชำระเงินระหว่างผู้จัดจำหน่ายสินค้า/ให้บริการรายต่างๆ
กับผู้ซื้อสินค้า/ผู้ใช้บริการ โดยจะใช้บัตร (Trade Card) เป็นเครื่องมือในการชำระราคาดังกล่าว
ในขั้นต้นนี้ KTC มีแผนที่จะให้บริการออกบัตรที่ใช้สำหรับการชำระค่าสินค้าให้กับร้านค้าขายปลีก
เพื่อใช้ซื้อสินค้าจากผู้ผลิต ซึ่งจะสามารถใช้ประโยชน์จากระบบการดำเนินงานที่บริษัทฯ
ทำอยู่ในขณะนี้ได้ KTC จะได้รับรายได้จากค่าธรรมเนียมเป็นหลัก
โดยในส่วนของการพัฒนาระบบเพื่อรองรับการให้บริการดังกล่าว
ไม่ว่าจะเป็นด้านเครื่องรูดบัตรหรือโปรแกรมรองรับการปฏิบัติงาน บริษัทฯ
มีแผนในเบื้องต้นที่จะว่าจ้างหน่วยงานภายนอกให้ทำการพัฒนาระบบดังกล่าว

โดยในวันที่ 16 ธันวาคม 2545 บริษัทฯ ได้ลงนามทำบันทึกข้อตกลงกับธนาคารกรุงไทย และ บริษัท
รวมค้0าปลีกเข้มแข็ง จำกัด (“ART”)
เกี่ยวกับการดำเนินการโครงการสินเชื่อเพื่อผู้ประกอบวิสาหกิจขนาดย่อม
ในโครงการรวมค้าปลีกเข้มแข็ง ซึ่งเป็นการให้บริการ Trade Card อย่างหนึ่ง
โดยตามบันทึกข้อตกลงนี้ ธนาคารกรุงไทยจะเป็นผู้ให้สินเชื่อแก่ร้านค้าที่เป็นสมาชิกของ ART และ
ART จะเป็นตัวกลางในการรวมคำสั่งซื้อของร้านค้าดังกล่าว และบริษัทฯ
จะเป็นผู้ให้บริการการเรียกเก็บเงินค่าสินค้าและบริการ
โดยให้มีการชำระค่าสินค้าและ/หรือบริการให้แก่ผู้จำหน่ายเพื่อประโยชน์ร้านค้า บันทึกข้อตกลงฉบับนี้
จะมีผลใช้บังคับตั้งแต่วันที่ระบบปฏิบัติงานของโครงการสามารถเริ่มปฏิบัติงานได้ บริษัทฯ
คาดว่าจะสามารถให้บริการแก่ร้านค้าปลีกได้ในต้นปี 2546

ร้านค้าปลีกที่ใช้บัตร Trade Card
จะได้รับประโยชน์จากการได้รับวงเงินสินเชื่อจากธนาคารกรุงไทย
เนื่องจากร้านค้าไม่จำเป็นต้องชำระค่าสินค้าหรือบริการเป็นเงินสดในทันที
ดังนั้นจึงสามารถมีเงินทุนหมุนเวียนได้คล่องขึ้นหรือสามารถซื้อสินค้าได้มากขึ้น
ส่วนผู้ผลิตหรือจำหน่ายสินค้า/บริการก็จะได้รับประโยชน์จากการได้รับชำระค่าสินค้า/บริการที่รวดเร็วยิ่งขึ้น
และช่วยลดปัญหาการทุจริตในขั้นตอนการเก็บเงินจากร้านค้าได้อีกด้วย

KTC
มีแผนงานที่จะขยายขอบเขตของบริการระบบชำระเงินให้เป็นประโยชน์แก่ร้านค้าที่เป็นสมาชิกของ
ART ไม่ว่าจะเป็นผู้ได้รับอนุมัติสินเชื่อจากธนาคารกรุงไทยหรือไม่
ซึ่งขณะนี้กำลังอยู่ในระหว่างเจรจาแก้ไขปรัปรุงสัญญาหรือข้อตกลงกับบุคคลที่เกี่ยวข้อง

นอกจากโครงการข้างต้นแล้ว KTC ได้ร่วมลงทุนในบริษัท ไทยสมาร์ทคาร์ด จำกัด
เพื่อเสนอบริการบัตรที่มีแผงวงจรข้อมูลติดอยู่บนบัตร ซึ่งจะทำให้บัตรสามารถบันทึกข้อมูลต่างๆ ได้
และทำให้บริษัทฯ สามารถเสนอบริการทางการเงินได้หลากหลายประเภทบนบัตรใบเดียว
สำหรับโครงการนี้ KTC สามารถใช้เครือข่ายร้านค้าที่มีเครื่องรูดบัตรประเภท EDC
ในการให้บริการได้โดยไม่จำเป็นต้องเปลี่ยนแปลงระบบมากนัก

6.4 ขยายการให้บริการด้านร้านค้ารับบัตรเครดิต

บริษัทฯ มีแนวคิดที่จะขยายการให้บริการร้านค้ารับบัตรเครดิต
โดยขยายไปให้บริการร้านค้าที่มียอดขายต่ำกว่าที่ KTC ให้บริการอยู่ในขณะนี้
โดยมีต้นทุนในการให้บริการที่ต่ำลง ซึ่งบริษัทฯ จะได้รับค่าธรรมเนียมเป็นรายได้หลัก ขณะนี้ บริษัทฯ
กำลังอยู่ในระหว่างการศึกษารายละเอียดของโครงการ

การขยายการให้บริการดังกล่าวนี้จะสามารถใช้เครือข่ายของวีซ่าและมาสเตอร์การ์ดที่บริษัทฯ
มีอยู่ได้ จึงทำให้บริษัทฯ สามารถใช้ประโยชน์จากเครือค่ายในปัจจุบันได้อย่างเต็มที่มากขึ้น

บริษัทฯ คาดว่าเงินลงทุนในการพัฒนาบริการนี้มีไม่มากนัก และบริษัทฯ กำลังศึกษาแนวทางที่บริษัทฯ
ไม่จำเป็นต้องลงทุนเอง เช่น ศึกษาแนวทางเช่าซื้ออุปกรณ์ต่างๆ แทนการลงทุน